Source: https://ecopolitic.ro/pnl-contesta-la-ccr-mandatul-de-deputat-al-lui-liviu-dragnea/
Timestamp: 2019-05-19 23:28:08+00:00
Document Index: 32256928

Matched Legal Cases: ['CCR ', 'CCR ', 'CCR ', 'Articolul 7', 'CCR ', 'CCR ']

PNL contestă la CCR mandatul de deputat al lui Liviu Dragnea - Ecopolitic
Acasă Politica PNL contestă la CCR mandatul de deputat al lui Liviu Dragnea
PNL contestă la CCR mandatul de deputat al lui Liviu Dragnea
PNL a depus o sesizare la Curtea Constituțională a României cu privire la mandatul de deputat obținut în 2016 de Liviu Dragnea, a anunțat prim-vicepreședintele PNL Raluca Turcan.
„Cerem astăzi încetarea mandatului de deputat al lui Liviu Dragnea!
Cerem Curții Constitiționale să constate neconstituționalitatea mandatului din Camera Deputaților pentru infractorul șef al României.
Am realizat recent un lucru, documentându-ne, așa cum am văzut că și PSD se întoarce în urmă cu 10 ani. Noi ne-am întors, însă, numai în urmă cu 2 ani și jumătate, adică în 2016″, a declarat Turcan.
Președintele PNL Ludovic Orban susține că regulamentul Camerei arată că trebuie invalidat mandatul unei persoane condamnată pentru infracțiuni în legătură cu procesul electoral.
„În mod normal, conform regulamentului Camerei Deputaților, Articolul 7 alineatul (3), trebuie invalidat mandatul unei persoane condamnată pentru infracțiuni în legătură cu procesul electoral. Dragnea este condamnat definitiv pentru infracțiuni săvârșite în cursul referendumului, conform Codului penal, referendumul este asociat infracțiunilor în domeniul electoral. Ca atare, din punctul nostru de vedere nu trebuia validat mandatul și solicităm Curții Constituționale să anuleze mandatu de deputat al lui Liviu Dragnea.
Avem o bază juridică extrem de serioasă, adică lucrurile sunt clare, v-am spus, din perspectiva regulamentului Camerei, din perspectiva legislației electorale și din perspectiva Codului penal, această validare a mandatului a fost făcută abuziv de o majoritate care, evident, nu a ținut cont de prevederile legii și de prevederile regulamentului și am găsit această formulă să solicităm Curții Constituționale să constate neconstituționalitatea hotărârii care cuprinde validarea mandatului lui Dragnea cu scopul de a invalida mandatul lui Dragnea”, a declarat Ludovic Orban.
Consultați aici DOCUMENTUL depus la CCR de liberali.
Articolul precedentULTIMA ORĂ / Mircea Drăghici, reacție după condamnarea soției: Decizie nedreaptă în mijlocul campaniei electorale!
Articolul următorUSR va ataca la CCR numirile judecătorilor Curții Constituționale